Skihopping i Danmark

Danmark har av naturgitte årsaker liten tradisjon for skisport. Men landet har likevel hatt en begrenset aktivitet innen skihopping.

Historie
Danmarks Skiforbund ble stiftet i 1938. De neste årene ble det bygd flere hoppbakker i landet. Landets kanskje mest kjente hoppbakke var 40-metersbakken Holtekollen ved Holte, en forstad til København, som sto ferdig i 1943. Til rennene der i årene 1946-48, der blant annet de beste hopperne fra Kongsberg deltok, ble det fraktet snø med tog fra Norge.Flere nyhetsartikler i VG 1946-48 I et hopprenn med stor internasjonal deltakelse like etter vinter-OL i Oslo i 1952 var det over 30 000 betalende tilskuere i Holtekollen.Holte IFs skiafdelings jubileumsbok s. 13

Andre større (etter dansk målestokk) hoppbakker fantes ved Hjørring, Vejle og Silkeborg. Den danske hoppsporten døde ut på 1970- og 80-tallet, og ingen av disse hoppbakkene eksisterer lenger i dag (2011). I 2009 foreslo et flertall i kommunestyret i Københavns kommune å bygge et kunstig skianlegg på Amager, som blant annet skulle inneholde en hoppbakke med plastdekke.Politiken: Borgmester vil bygge skibakke på Amager (18. mars 2009, besøkt 28. august 2011)

Bent Jacobsen flyttet fra Danmark til Elverum i 1968, og var deretter en periode aktiv skihopper. Hans personlige rekord er 90 meter, satt i Renabakken.Arbeidets Rett: Kulturpris til Bent (9. januar 2004, besøkt 28. august 2011) Jacobsen ble senere kjent som komponist og trekkspillvirtuos. Den eneste aktive danske skihopper i senere år er Andreas Bjelke Nygaard, som er bosatt i Norge og deltok i norgescupen rundt 2001. Han ønsket å kvalifisere seg til OL i Salt Lake City i 2002, men hadde ingen mulighet til å klare Danmarks Olympiske Komites krav om to tiendeplasser i verdenscupen. Nygaards personlige rekord er 137 meter, satt i Lysgårdsbakken på Lillehammer.Berlingske Tidende: Skrappe krav til dansk skihopper (4. januar 2001, oppdatert 26. februar 2003, besøkt 28. august 2011)Politiken: Dansk skihopper opgiver karrieren (28. desember 2004, besøkt 28. august 2011)

Den nye Holmenkollbakken i Oslo, som ble åpnet i 2010, er tegnet av det belgisk-danske arkitektfirmaet JDS Architects.Teknisk Ukeblad: Her er nye Holmenkollen  (4. september 2007, besøkt 28. august 2011)

Danske mestere i skihopping og kombinert
Ufullstendig liste. Hovedkilder: Holte Idrætsforening Skiafdelingen og Nordjyske Stiftstidende.Nordjyske Stiftstidende: Tilbage på hopbakken  (2. januar 2011, besøkt 21. januar 2015)

 År Sted Vinnerspesielt hopp Vinnerkombinert 1957 Danebu Ebbe Holm (uoffisiell)Atuagagdliutit: De danske ski-mesterskaber ved Danebu (s. 5, 25. april 1957, arkivert hos Islands nasjonalbibliotek) 1960 Holte Tom KlokholmScanpix: Bilde fra Holtekollen (8. februar 1962) 1962 Holte Hans KnudsenAtuagagdliutit: Bedste dansker blev nr. 5 (s. 28, 1. mars 1962, arkivert hos Islands nasjonalbibliotek) 1963 Tom Klokholm 1964 Tom Klokholm 1965 Danebu Tom KlokholmAtuagagdliutit: Skiløberne hjem fra Norge med flere gode resultater (s. 31, 18. mars 1965, arkivert hos Islands nasjonalbibliotek) Daniel Skifte 1967 Hjørring Peter Jacobi 1969 Hjørring Tom KlokholmAtuagagdliutit: tíngatdlagtârtut (s. 22, 6. mars 1969, arkivert hos Islands nasjonalbibliotek) 1970 Holte Niels Peter Albertsen

Kilder
Holte Idrætsforening Skiafdelingen 2005 – 50 år

Andre eksterne lenker
Skisprungschanzen-Archiv: Denmark
Danmarks Radio: Video fra hopprenn i Holtekollen i 1952
Budstikken Vejle: Der var engang, hvor Nørreskov havde en skihopbakke (s. 11, 24. januar 2007)
WikiSilkeborg: Duedalbjerg skihop (28. januar 2011)

Kategori:Skihopping i Danmark